Vello Lind

Vello Lind (2. november 1936 Karula vald – 24. detsember 2017Kadi Raal. Suri endine põllumajandusminister Vello Lind Postimees, 26. detsember 2017) oli endine Eesti NSV põllumajandusjuht ja riigitegelane.

Ta lõpetas 1951. aastal Pikkjärve 7-klassilise Kooli ja 1956. aastal Valga 1. Keskkooli. Aastal 1961 lõpetas ta agronoomina Eesti Põllumajanduse Akadeemia. Aastal 1980 kaitses ta tööga "Broilerite söötmine" põllumajanduskandidaadi väitekirja.

Ta töötas aastatel 1961–1968 Riisipere sovhoosis peaagronoomina. Aastatel 1968–1981 oli ta Ranna sovhoosi direktor. 23. jaanuarist 1981 kuni 25. märtsini 1983 oli ta Eesti NSV põllumajandusminister; 25. märtsist 1983 kuni 11. detsembrini 1985 oli ta Eesti NSV Agrotööstuskoondise esimehe I asetäitja, Eesti NSV minister; 11. detsembrist 1985 kuni 28. detsembrini 1989 oli ta Eesti NSV Riikliku Agrotööstuskomitee esimehe I asetäitja, Eesti NSV minister. 7. maist 1990 kuni 13. veebruarini 1991 oli ta Eesti Vabariigi põllumajandusminister. Aastatel 1991–1999 oli ta Tallinna Linnuvabrikus nõunikuks.

Ta oli NLKP liige; aastatel 1976–1990 oli ta EKP Keskkomitee liige. Ta oli Eesti NSV Ülemnõukogu X ja XI koosseisu saadik.

2002. aastal oli Vello Lind Riigivapi IV klassi teenetemärgi saajate nimekirjas, ent president Arnold Rüütel arvas ta autasustatute hulgast välja"Vello Lind ei saa ordenit", Eesti Päevaleht, 7. veebruar 2002, sest aprillis 2000 märatses ta purjuspäi roolist tabatuna politseijaoskonnas, sõimates nii politseinikke kui ka arsteAllar Viivik Silmini täis eksminister Vello Lind märatses politseis Õhtuleht 11. aprill 2000.

 Isiklikku 
Tema vend Aleksander Lind (1924–1983) oli Tallinna Linnuvabriku direktor. Tema onu Viktor Lind (1912–1992) oli Karksi-Nuia Püha Aleksei koguduse preester.

Viited

 Kirjandus 
 Eesti majanduse biograafiline leksikon 1951–2000. AS Kirjastus Ilo, 2003


Kategooria:Eesti NSV ministrid
Kategooria:Eesti NSV põllumajandusministrid
Kategooria:EKP Keskkomitee liikmed
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Eesti NSV sovhoosidirektorid
Kategooria:Eesti NSV teenelised ökonomistid
Kategooria:Eesti Maaülikooli agronoomiateaduskonna vilistlased
Kategooria:Rannamõisa kalmistule maetud
Kategooria:Sündinud 1936
Kategooria:Surnud 2017